Un studiu realizat pe mostrele de spermă de la o clinică de fertilitate din Franța are rezultate îngrijorătoare pentru viitorul omenii. În peste jumătate dintre probe s-a găsit o cantitate ridicată de glifosat, erbicid total, folosit în cantități mari în întreaga lume. Glifosatul are o legătură și cu creșterea numărului de cancere.
Oamenii de știință au identificat și o legătură între conținutul ridicat de glifosat și oxidarea plasmei din spermă, cea mai comună cauză a infertilității la bărbați. În 2015, Organizația Mondială a Sănătății a inclus erbicidul pe lista substanțelor cu risc „probabil” de a contribui la dezvoltarea cancerului.
În total, 55% dintre mostrele de spermă ale clinicii franceze aveau o cantitate ridicată de glifosat, scrie The Guardian. Nu este prima oară când acest erbicid a fost identificat în corpul uman. Un studiu american din 2022 a arătat că substanța era prezentă în urina a 80% dintre participanți, atât adulți, cât și copii.
Introdus de Monstanto în 1974, glifosatul este cunoscut ca un erbicid total, care nu doar că previne creșterea buruienilor, dar poate produce și modificări ale ADN-ului viețuitoarelor mici din sol. Cel mai cunoscut nume comercial este Roundup, dar multe alte ierbicide în includ în lista de ingrediente.
În 2023, Uniunea Europeană a prelungit aprobarea folosirii glifosatului în spaţiul comunitar până în 2033, dar a anunțat că vor va implementa și restricții în utilizarea erbicidului.
Studiul a arătat însă că nivelul de glifosat din sperma bărbaților era de patru ori mai mare decât nivelul erbicidului în sânge, iar gradul de oxidare al spermei indică un efect negativ asupra reproducerii umane.
În România, prețul unui erbicid total pe bază de glifosat nu depășește 50 lei pe litru, iar formula este concentrată.